**«Շերլոկ Հոլմսի արկածները»** («Շերլոկ Հոլմսը Մեծ Բրիտանիայում» թատերական ներկայացմամբ), 20th Century Fox կինոընկերության 1939 թվականին նկարահանված առեղծված-արկածային ֆիլմ։ Պաստիշե (կերպարվեսի, գրականության, թատրոնի կամ երաժշտության այն ուղղությունը, որն ընդօրինակում է մեկ կամ մի քանի արտիստների ոճը կամ բնավորությունը), որն արտահայտում է Սըր Արթուր Կոնան Դոյլի հեղինակած՝ Շերլոկ Հոլմսի խառնվածքը բնութագրող երկաշարը։ Ֆիլմը նկարահանված է Ուիլյամ Ջիլեթի՝ 1899 թվականի նկարահանված Շերլոկ Հոլմս ներկայացման հիման վրա։ Չնայած դրան սյուժետային տարբերությունները բավական ակնհայտ են։

Շերլոկ Հոլմսի և Դոկտոր Վաթսոնի արկածները նկարագրող գեղարվեստական 14 ֆիլմերից երկրորդն է, որտեղ Շերլոկ Հոլմսին մարմնավորել է Բեյզիլ Ռաթբոնը, իսկ Դոկտոր Վաթսոնին՝ Նայջել Բրյուսը։ Սա Ռաթբոնի մասնակցությամբ և Fox ընկերության նկարահանած վերջին ֆիլմն էր Հոլմսի արկածային գրաշարից։ Հաջորդ տասներկու ֆիլմերը նկարահանվել են Universal Studios կինոընկերության կողմից։

Ֆիլմն այն մասին է, թե ինչպես է Պրոֆեսոր Մորիարտին պլանավորում գողանալ թագավորական թագը՝ Լոնդոնի Թաուերից և որպեսզի շեղի Հոլմսի ուշադրությունը, նա դրդում է ջութակահարին սպանել Էն Բրենդոնին։

Սյուժե
------

Ֆիլմը նկարահանվել է 1894 թվականին։ Ֆիլմը սկսվում է դատարանի մուտքի սանդուղքի վրա Հոլմսի և Մորիարտիի վիճաբանությամբ, որտեղ Մորիարտին ապացույցների բացակայության հիման վրա արդարացվել էր մարդասպանության մեղադրանքից։ Ի պատասխան Հոլմսը արձագանքում է․«Դու հոյակապ ուղեղ ունես, Մորիարտի։ Ես հիացած եմ։ Ես այնքան հիացած եմ, որ կցանկանայի այն պահպանել Լոնդոնի հասարակության համար»։ «Դա շատ տպավորիչ կլինի»,- պատասխանում է Մորիարտին։

Հոլմսը և Վաթսոնը այցելում են 221B Բեյքըր փողոցում բնակվող Էն Բրանդոնին։ Նա պատմում է Հոլմսին, որ իր եղբայր Լլոյդը մի տարօրինակ ծանուցում է ստացել․ տղամարդու դիմանկար՝ ալբատրոսը վզին փաթաթված, որի նմանը ստացել էր իր հայրը տասը տարի առաջ՝ նախքան դաժանաբար սպանվելը։

Հոլմսը հասկանում է, որ Լլոյդ Բրանդոնի կյանքին վտանգ է սպառնում, շտապում է նրա հետևից, սակայն Լլոյդին գտնում խեղդամահ արված։ Որպես երաժիշտ քողարկված Հոլմսն այցելում է միջոցառմանը, որպեսզի կարողանա պաշտպանել Էնին։ Լսելով նրա ճիչը հարևան այգուց՝ Հոլմսը հասնում և բռնում է կասկածյալին, որը պարզվում է Գաբրիել Մատեոն էր, ով ցանկանում էր վրեժխնդիր լինել Բրանդոններից՝ իր հոր սպանության համար։ Պարզվում է, որ Մատեոյի և Էնի հայրերը տարակարծություններ են ունեցել հարավ-ամերիկյան հանքավայրերի շուրջ ծագած կոնֆլիկտում, որի արդյունքում սպանվել էր Մատեոյի հայրը։

Հոլմսը պարզում է, որ Մորիարտին դեպքն օգտագործել է, որպեսզի շեղի Հոլմսի ուշադրությունը իր պլանավորած կողոպուտից։ Հոլմսը շտապում է Թաուրեր, որտեղ պայքարի արդյունքում, Մորիարտին ընկնում է և մահանում։ Ֆիլմի ավարտին Էնը ամուսնանում է, իսկ Հոլմսը ջութակ նվագելով ցանկանում է դուրս հանել ճանճին սենյակից, ում օգնության է հասնում Վաթսոնը նրան խփելով թերթի կապոցով։ Սրան հաջորդում են ֆիլմից հայտնի դարձած խոսքերը․ «Շատ պարզ իմ սիրելի Հոլմս, շատ պարզ»։

Դերասանական կազմ
----------------

* Բեյզիլ Ռեթբոնը Շերլոկ Հոլմսի դերում
* Նայջել Բրյուսը Դոկտոր Վաթսոնի դերում
* Իդա Լուպինոն Էն Բրանդոնի դերում
* Ջորջ Զուկոն Պրոֆեսոր Մորիարտիի դերում
* Ալան Մարշալը Ջերոլդ Հանթերի դերում
* Թերի Քիլբուրնը Բիլիի դերում
* Հենրի Սթեֆենսոնը Սըր Ռոնալդ Ռամսգեյթի դերում
* Է․Է․ Քլիֆը Տեսուչ Բրիստոլի դերում
* Արթուր Հոլը Բասիկի դերում
* Մերի Ֆորբսը Լեդի Քոնինգհեմի դերում
* Փիթեր Ուիլսը Լլոյդ Բրանդոնի դերում
* Մարի Գորդոնը Տիկին Հուդսոնի դերում
* Ֆրենկ Դեյվսոնը Դեյվիսի դերում
* Ջորջ Ռեգասը Մատեոյի դերում
* Ուիլյամ Օստինը Պասերբիի դերում
* Հոլմս Հերբերտը դատավորի դերում

Ազդեցություն
------------

«Շատ պարզ իմ սիրելի Հոլմս, շատ պարզ» մեջբերումը մեծ կիրառություն ունեցավ այս ֆիլմից հետո։ Չնայած այն օգտագործվեց Քլիֆ Բրուքի մասնակցությամբ 1929 թվականի *Շերլոկ Հոլմսի վերադարձը* հնչյունային ֆիլմում, այնուամենայնիվ, չկրկնվեց Արթուր Կոնան Դոյլի ֆիլմաշարերում։ Որպես երաժիշտ քողարկված տեսարանում նա երգում էր․ «Ես կցանկանայի լինել ծովափին» երգը։ Սա անախրոնիզմ (պատմական հերոսների և դեպքերի, կյանքի ու կենցաղի նկարագրության մեջ թույլ տրված ժամանակագրական խախտում կամ տեղափոխություն) է, քանի որ երգը գրվել է 1907 թվականին, մինչդեռ ֆիլմը նկարահանվել է 1984-ին։

Ծանոթագրություններ
------------------

1. 1 2 3
2. ↑  Internet Movie Database — 1990.
3. 1 2
4. 1 2 3 4 5 6 7 8 9 10 11 12 13
5. ↑  S. Nugent, Frank (1939 թ․ սեպտեմբերի 2). «The Adventures of Sherlock Holmes». *The New York Times*.
6. ↑  Thompson, Dave (2013). *Sherlock Holmes FAQ*. Applause. էջ 203. ISBN 978-1-4803-3149-5.
7. ↑  Davies, David Stuart, *Holmes of the Movies* (New English Library, 1976) 0-450-03358-9
8. ↑  Mikkelson, David (2006 թ․ հուլիսի 2). «Sherlock Holmes and 'Elementary, My Dear Watson'». Snopes.com. Վերցված է 2018 թ․ նոյեմբերի 22-ին.
9. ↑  Obrecht, Jas (2011 թ․ հոկտեմբերի 6). «Sherlock Holmes' Favorite Music». The Jas Obrecht Music Archive. Վերցված է 2018 թ․ նոյեմբերի 22-ին.

Արտաքին հղումներ
----------------

* The Adventures of Sherlock Holmes(անգլ.) ֆիլմը Internet Movie Database կայքում
* «The Adventures of Sherlock Holmes»(անգլ.) ֆիլմը allmovie կայքում:
* The Adventures of Sherlock Holmes

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |

 |